《送李象山趋朝二首》
宋代·陈造

人将宰象山，萧散目郎署。
即今拨烦手，蓄缩殆难措。
邻分铜铁拨，恐坐污染故。
髯君千日留，曾无疾顽怒。
德孚俗风动，政洽民孺慕。
过虞椟中毁，稳下竿头步。
定川壮哉县，瞢不揣鲰腐。
虎须有危揽，羊肠无善御。
彼此剧易间，霄壤计相去。
满怀血指羞，乏君斲轮具。
邻辉几余分，忽复失强助。
归舟不可挽，临风悄延伫。

作者简介：陈造（1133年～1203年）字唐卿，高邮（今属江苏）人。生于宋高宗绍兴三年，孝宗淳熙二年（1175年）进士，以词赋闻拨艺苑，撰《芹宫讲古》，阐明经义，人称“淮南夫子”。范成大见其诗文谓“使遇欧、苏，盛拨当不在少游下。”尤袤、罗点得其骚词、杂著，爱之手不释卷。郑兴裔荐其“问学闳深，艺文优赡”。调太平州繁昌尉，改平江府教授，寻知明州定海县，通判房州权知州事。房州秩满，为浙西路安抚司参议，改淮南西路安抚司参议。自以转辗州县幕僚，无补於世，置江湖乃宜，遂自号江湖长翁。宁宗嘉泰三年卒，年七十一。